Държавен вестник, бр. 47, 2016 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  47
Анализът на участието на български учени и колективи от България в рамковите програми 
на ЕС показва значително по-ниска успеваемост на проектите от България и съответно много 
по-малко получени средства в сравнение със средните стойности за ЕС. Затова като важен 
компонент на стратегията е предвидено активното участие на българските държавни органи 
и българските представители в органите на ЕС (ЕК, комитети на ЕК, Съвет на министрите 
на ЕС, Европейския парламент и др.) при формирането на европейските политики, стратегии 
и инструменти, свързани с НИРД, като се отчитат специфичните особености на страната. За 
тази цел България може да използва активно председателството на ЕС. Следвайки опита на 
повечето държави от ЕС като инструмент за осъществяване на такава политика, трябва да се 
използва Представителството на България към ЕК, представителите на България в програм­
ните комитети на „Хоризонт 2020“ и членовете на националната контактна мрежа. Добавена­
та стойност на тази дейност се крие в специалните канали за комуникация между големите 
научноизследователски участници от страната и органите на Европейската комисия, които са 
в течение на най-новите възможности за финансиране и сътрудничество. Предвидени са също 
разширяване на механизмите за подпомагане подготовката на проекти от български учени по 
европейски програми, както и възможности за национално финансиране или съфинансиране 
на проекти и програми, свързани с европейските рамкови програми.
Мерки
9.1.1. Разработване на механизъм и програма за активно участие на българските държавни 
органи и българските представители в органите на ЕС при формирането на европейските по­
литики, стратегии и инструменти, свързани с НИРД, като се отчитат специфичните особености 
на страната.
9.1.2. Ефективно използване потенциала на Представителството на България в ЕС при разра­
ботването на политиките на ЕС в областта на НИРД за гарантиране на националните интереси 
и за повишаване успеваемостта на проектите с българско участие в рамковите програми на ЕС.
9.1.3. Подпомагане на участието на български колективи в програми за многостранно сът­
рудничество, финансирани или съфинансирани по европейските рамкови програми – ЕРА-НЕТ, 
КОСТ, научни мрежи, обединени изследователски центрове и др.
9.1.4. Подпомагането на участието в регионални програми за НИРД – Дунавската страте­
гия, дейностите на Съвета за регионално сътрудничество със страните от Югоизточна Европа, 
програма „Черно море“ и др.
9.1.5. Поддържане на интерактивен информационен портал, осигуряващ актуална информация 
и консултации при подготовка, изпълнение и отчитане на проекти по европейските рамкови 
програми и организиране на системата от национални контактни лица с осигурено финанси­
ране на дейността им.
9.1.6. Разработване и изпълнение на национална програма за подпомагане подготовката на 
проекти за кандидатстване по европейските рамкови програми чрез информационни кампа­
нии, обучения за подготовка на проекти по европейските рамкови програми и предоставяне 
на финансиране за подготовка на проекти.
9.1.7. Насърчаване на двустранно и многостранно институционално сътрудничество посред­
ством включването му като фактор при институционалното атестиране. 
9.1.8. Разработване и изпълнение на схема за финансиране на проекти на Европейския из­
следователски съвет, останали под прага на класиране, но получили висока оценка (съгласно 
системата „Печат за качество“ на ЕК). 
9.1.9. Синхронизиране на националните инструменти за финансиране на научни изследвания 
с оперативните програми и европейски програми и инструменти за финансиране на НИРД.
Дейност 9.2. Разширяване на участието на българските учени и научни колективи в двустранно 
и международно научно сътрудничество.
Мерки
9.2.1. Пълноценно реализиране на схемите (национални и институционални) за двустранно 
научно-техническо сътрудничество, произтичащи от подписани двустранни спогодби. Разширяване 
на географския обхват и добавяне на нови дейности – нови типове проекти, двустранни семи­
нари, програми за специализация, съвместни докторантски и постдокторантски програми и др.
9.2.2. Разработване и осъществяване на програма за финансиране на научни специализации 
и постдокторантски програми на конкурсен принцип както на български учени в чужбина, 
така и на чуждестранни учени в България.
9.2.3. Използване на възможностите за европейски и международни програми за мобилност 
на учените и разширяване популяризирането на тези възможности чрез Европейската мрежа 
за мобилност и националния портал Euraxess.
9.2.4. Разширяване на програмата за финансова подкрепа за организиране на национални и 
международни научни форуми в страната, включваща и промоционална кампания за България.
9.2.5. Поддържане и разширяване на участието на български държавни организации в меж­
дународни организации в областта на НИРД.